

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.13** | 2024. gada 29. augustā |

**37.**

**Par detālplānojuma nekustamajam īpašumam “Kļaviņi”, Taurupes pag., Ogres nov., 1.0. redakcijas un Vides pārskata projekta nodošanu publiskajai apspriešanai un institūciju atzinumu saņemšanai**

Saskaņā ar Ogres novada pašvaldības (turpmāk – Pašvaldība) domes 2023. gada 28. septembra lēmuma “Par detālplānojuma izstrādes uzsākšanu nekustamā īpašuma „Kļaviņi”, Taurupes pag., Ogres nov., kadastra numurs 7492 009 0138, sastāvā esošajai zemes vienībai ar kadastra apzīmējumu 7492 009 0138”[[1]](#footnote-1) (turpmāk – Lēmums) 1. punktu atļauts uzsākt detālplānojuma izstrādi nekustamā īpašuma „Kļaviņi”, Taurupes pag., Ogres nov., kadastra numurs 7492 009 0138, sastāvā esošajai zemes vienībai ar kadastra apzīmējumu 7492 009 0138 (turpmāk – Detālplānojums).

2024. gada 12. augustā sabiedrība ar ierobežotu atbildību (turpmāk – SIA) “Reģionālie projekti” iesniedza Pašvaldībā Detālplānojuma 1.0. redakciju un tā Vides pārskata projektu (reģistrēts Pašvaldībā ar Nr. 2-4.1/3980).

Pašvaldība ir izvērtējusi Detālplānojuma 1.0.redakciju un Vides pārskata projektu, kā arī izskatījusi Detālplānojuma izstrādes vadītāja – Pašvaldības centrālās administrācijas Attīstības un plānošanas nodaļas telpiskā plānotāja Jevgēnija Duboka ziņojumu par Detālplānojuma 1.0. redakcijas un Vides pārskata projekta turpmāko virzību, kurā ietverts priekšlikums nodot to publiskajai apspriešanai un institūciju atzinumu saņemšanai.

Ņemot vērā minēto un pamatojoties uz Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 15., 16., 109., 110., 111., 112., 113. un 114. punktu, Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 10. punktu,

**balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Ilmārs Zemnieks, Indulis Trapiņš, Jānis Kaijaks, Jānis Siliņš, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. Nodot detālplānojuma nekustamā īpašuma „Kļaviņi”, Taurupes pag., Ogres nov., kadastra numurs 7492 009 0138, sastāvā esošajai zemes vienībai ar kadastra apzīmējumu 7492 009 0138 (turpmāk – Detālplānojums) 1.0. redakciju (1., 2. un 3. pielikums) un Vides pārskata projektu (4. pielikums) publiskajai apspriešanai un institūciju atzinumu saņemšanai, nosakot publiskās apspriešanas termiņu četras kalendāras nedēļas.
2. Noteikt, ka Detālplānojuma publiskā apspriešana īstenojama klātienes formā, nodrošinot piekļuvi Detālplānojuma materiāliem elektroniskajā formātā Pašvaldības oficiālajā tīmekļvietnē www.ogresnovads.lv (turpmāk – Tīmekļvietne), Teritorijas attīstības plānošanas informācijas sistēmā (turpmāk – TAPIS), papīra formātā – Pašvaldības Centrālās administrācijas ēkas Brīvības ielā 33, Ogrē, Ogres nov., telpās un Taurupes pagasta pārvaldes ēkas Bērzu ielā 6, Taurupē, Taurupes pag., Ogres nov., telpās.
3. Uzdot Pašvaldības Centrālās administrācijas Attīstības un plānošanas nodaļas telpiskajam plānotājam:
   1. piecu darbdienu laikā pēc šī lēmuma pieņemšanas ievietot lēmumu TAPIS;
   2. piecu darbdienu laikā pēc šī lēmuma pieņemšanas nodrošināt lēmuma un informācijas par Detālplānojuma publisko apspriešanu un tās ietvaros organizējamo sanāksmi publicēšanu tīmekļvietnē un TAPIS;
   3. nodrošināt 3.2. apakšpunktā minētās informācijas publicēšanu tuvākajā Pašvaldības informatīvā izdevuma “Savietis” numurā un Tīmekļvietnē;
   4. piecu darba dienu laikā pēc šī lēmuma pieņemšanas nodrošināt Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 110. punktā noteiktā paziņojuma nosūtīšanu nekustamo īpašumu īpašniekiem (tiesiskajiem valdītājiem), kuru īpašumā (valdījumā) esošie nekustamie īpašumi robežojas ar Detālplānojuma teritoriju;
   5. nodrošināt Detālplānojuma materiālu pieejamību sabiedrībai Pašvaldības Centrālās administrācijas ēkas Brīvības ielā 33, Ogrē, Ogres nov., telpās un Taurupes pagasta pārvaldes ēkas Bērzu ielā 6, Taurupē, Taurupes pag., Ogres nov., telpās;
   6. Detālplānojuma publiskās apspriešanas laikā organizēt publiskās apspriešanas sanāksmi;
   7. nodrošināt Detālplānojuma publiskās apspriešanas laikā saņemto priekšlikumu un institūciju atzinumu izvērtēšanu un sagatavot ziņojumu par priekšlikumu vērā ņemšanu vai noraidīšanu viena mēneša laikā pēc publiskās apspriešanas termiņa beigām;
   8. nodrošināt kopsavilkuma par publisko apspriešanu un dalībnieku sarakstu publicēšanu Tīmekļvietnē un TAPIS ne vēlāk kā 30 dienas pēc publiskās apspriešanas beigām, bet ne vēlāk kā piecas darbdienas pirms Pašvaldības domes lēmuma pieņemšanas par Detālplānojuma turpmāko virzību.
4. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)

1. <https://tapis.gov.lv/tapis/lv/downloads/172299> [↑](#footnote-ref-1)